ኣመሓዳሪ ዞባ መተከል ኣይተ ኣትንኩት ሽቱ፡ እቲ መጥቃዕቲ ከምዝተፈጸመ ሓበሬታ ከምዘይብሉ እዩ ዝገልጽ። ሓላፊ ኮምኒኬሽን እቲ ክልል ኣቶ መለስ በየነ ግን እቲ መጥቃዕቲ ከምዝተፈጸመ ኣረጋጊጹ፡ ብዝሒ ዝተቐትሉ ሰባት ልዑል ከምዝኾነ ንቢቢሲ ሓቢሩ። ኣብቲ ዞባ ብተደጋጋሚ ንዝፍጠሩ ጸገማት ጸጥታ ንምፍታሕን ነዞም 'ጸረ ሰላም ሓይልታት' ዝብሎም ንምጽራይን፡ ብሰራዊት ምክልኻል፣ ፌደራል ፖሊስን አባላት ጸረ-ደባይ እቲ ክልል ዝተዋደዱ ስጉምትታት ክውሰዱ ከምዝጸንሑ ተዛሪቡ። "ኣብዚ እዋን ብቑጽሪ ዝገልጾ መረዳእታ የብለይን። ግን ከኣ እቲ ዝበጽሐ መጠን ጉድኣት ልዑል ምዃኑ'ዩ ካብቲ ከባቢ ተሓቢሩኒ። እቲ ተኹሲ ካብ ዝተኸፈተሉ ሰዓት ጀሚሩ ድማ አባላት ምክልኻል ሃገር፣ ናይ ክልልና ጸረ-ደባይን ሚሊሻታታን ናብኡ ብምኻድ ነቲ መጥቃዕቲ ይከላኸል እዮም ዘለዉ። ተወሳኺ ሓይሊ ተላኢኹ'ውን አብ ልዕሊ እቶም 'ጸረ-ሰላም' ሓይልታት ስጉምቲ እናተወሰደ እዩ" ኢሉ። ቀዳማይ ሚንስትር ኣብዪ ኣሕመድ ትማሊ ናብቲ ክልል ምምጽኡ ዘዘኻኸረ እቲ ኣማሐዳሪ፡ ነቲ ኣብ ዞባ መተከል ዘጋጥም ተደጋጋሚ ጸገም ጸጥታ ንምፍታሕ ዘኽእል መምርሒ ስራሕ ሂቡ ምስተመለሰ ነቲ መምርሒ ንምፍጻም ምንቅስቓስ ኣብ ዝተጀመረሉ ጽባሕ: እቲ ናይ ሎመዓልቲ መጥቃዕቲ ከምዘጋጠመ ተዛሪቡ። ቢቢሲ ዘዘራረቦም ገለ ነበርቲ፡ ምስቲ ቀዳማይ ሚኒሰተር ኣብዪ ኣሕመድ ዘካየዶ ዘተ ብዝተኣሳሰር ቅረታ ኣለዎም። ቅረተኦም እንትገልጹ ድማ፡ " እቲ ዘተ ጸገም ኣብ ዘይተርአየሉ ከባቢ እዩ ተኻይዱ። እቲ ጸገም ኣብ ዲባጤ ቡልንን ሓዊሱ ኣብ ሰለስተ ወረዳታት እዩ። ካብዞም ወረዳታት ዝተወከለን እቲ ጸገም ዘረድእን ዋላ ሓደ ኣብቲ ዘተ ኣይተረኸበን" ኢሉ። ኣብቲ ዘተ ከይርከቡ ድማ፡ ካብ መንግስቲ እቲ ክልል ጽዕንቶ ከምዝተገብረሎም ዝዛረቡ ኮይኖም፡ ሓለፍቲ መንግስቲ እቲ ክልል፡ ነዚ ዝተልዓለ ቅረታ ከረጋግጹ ኣይከኣሉን። ኣብ ክልል ቤንሻንጉል ጉሙዝ ዞባ መተከል፡ ንልዕሊ ሓደ ዓመት ዝዘለቐ ተኸታታሊ መጥቃዕቲ ምኽንያት ሞት ብዙሓት ሰባት ከም ዝኾነ ክግለጽ ጸኒሑ። እቲ ዝተፈጥረ ጸገም ንምዕጋት፡ ሰራዊት ምልኻልን ፖሊስ ፌደራልን ዝሓዘ ሓይሊ ዕማም ንኣዋርሕ ኣብቲ ከባቢ ዓስኪሩ ጸኒሑ። እንተኾነ፡ ኣብ ልዕሊ ነበርቲ ዝፍጸም መጥቃዕቲ ይቕጽል ኣሎ። ቅድሚ ሓደ ወርሒ፡ ኣብ ልዕሊ ካብ ወረዳ ቡለን ናብ ቻግኒ ትጉዓዝ ዝነበረት ናይ ህዝቢ መጓዓዝያ ብዝተፈጸመ መጥቃዕቲ ልዕሊ 50 ሰባት ምሟቶም ይዝከር። ኣብ ምዕራብ ኢትዮጵያ ዝርከብ ክልል ቤንሻንጉል ጉሙዝ ዞባ መተከል ምስ ክልል ኣምሓራ ዝዋሰንን ተወለድቲ ዝተፈላለዩ ብሄረሰባት ዝነብሩሉን'ዩ። ብቐንዱ ተወለድቲ ጉሙዝ፣ ሽናሻ፣ ኣምሓራ፣ ኣገው፣ ኦሮሞን በርታን ይርከቡ። ተዛማዲ ትሕዝቶ ኢትዮጵያ፡ ኣብ ክልል ቤኒሻንጉል ጉሙዝ ኣብ ልዕሊ ነበርቲ መጥቃዕቲ ተፈጺሙ8 መስከረም 2020 መቐለ ዝርከብ ሆስፒታል ዓይደር ናብ ዘስግእ ደረጃ በጺሑ - ቀይሕ መስቀል9 ታሕሳስ 2020 ኣብ ኢትዮጵያ ክልል ቤኒሻንጉል-ጉሙዝ መጥቃዕቲ ዝፈጸሙ 20 ዕጡቓት ኣብ ቀይዲ ኣትዮም30 ሓምለ 2020 ንኢትዮጵያን ሱዳንን ዘሰሓሕብ ዘሎ ዶብ22 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
